open-index/open-wikipedia-markdown huggingface dataset:
A Morisma

**A Morisma** ye una representación teatral popular que se fa en l'Aínsa, con caracter festivo, sobre la batalla lechendaria que presuntament i enfrentó as mesnadas de García Ximéniz contra os musulmans en as cercanías de l'Aínsa en l'anyo 724. A representación se fa cada dos anyos (en os anyos impars) ta lo primer domingo de setiembre en a plaza Mayor d'a villa, dende 1970 cuan se recuperó (pos no se i heba celebrado dende 1921).

Feita per os habitants d'a localidat y d'altras localidaz d'a redolada (bels 250 en i actúan), se i gosa representar papels tan diversos como os reis moros, os reis cristianos, o diaple, un ánchel, o pecato, o pastor y lo repatán, y toz os soldatos d'os dos bandos. Enantes, la feban en a campa d'a Cruz Cubierta, a 1,5&nbsp;km en ueste de l'Aínsa. Cal destacar que os papels que se i representan se son transmesos per vía oral dende fa sieglos, una cheneración dimpués d'altra, dica que ya mesos en o sieglo XX os rematoron d'escrebir.

## Historia
Se conoix una mención d'esta representación en o sieglo XV, en reinando los Reis Catolicos, anque l'antiguedat autentica d'esta representación no s'ha puesto confirmar. A primer vegada confirmada que se fa decir d'ella ye en 1676, cuan las Corz d'Aragón les concedioron a cifra de 10 libras chaquesas ta subvencionar a festividat. Se representó dica 1921 y o suyo texto se recopiló en os anyos 1930 por Luis Mur y Francisco Peñuelas pero a representación no se tornó a recuperar dica 1970 con ixos apuntes, y memorias d'a chent mayor que heba participau de choven. Tamién en ixe mesmo anyo s'empecipia a fer en castellano en cuenta d'en aragonés y se treslada la suya representación a la plaza Mayor pués dica 1921 se fació en un campo clamau lo campo de batalla, que yera an se creyeba que heba teniu lugar la batalla que se representa.

## Vinclos externos
*  Sitio web d'a morisma.
*  A morisma en o sitio web de l'Aínsa.
Miguel Ángel Berna

**Miguel Ángel Berna** naixiu de Zaragoza o 10 d'agosto de 1968 ye un bailarín y coreografo con cuantos premios rebius y conoixiu internacionalment que ha realizau chiras per países europeus, asiaticos y americanos y ha impartiu clases machistrals en puestos como Madrit, u en o City Center de Nueva York. Ye o fundador d'a companyía *Danza viva*.

## Obra
* *Rasmia*.
* *Solombra*.
* *Tierra de dragón*.
* *Mudéjar*.
* *Encuentros*.
* *Amares*.
* *Goya*.
* *Berna se escribe con Jota*.
* *Bailando mi tierra*.
* *Mediterráneo*.
* *Buñuel del deseo*.
* *Hambre*.

## Premios
* Primer Premio de baile del Certamen Oficial de Jota del Ayuntamiento de Zaragoza, chunto a Ana Cristina Araíz. 
* O *Premio al Bailarín Sobresaliente* (chunio de 1990), en o *II Certamen de Danza Española y Flamenco del [[Teatro Albéniz de Madrid]]* por a suya coreografía *Entre dos*.
* El *Primer Premio de Coreografía* (chunio de 2000), en o *IX Certamen Coreográfico de Danza Española y Flamenco del Teatro Albéniz de Madrid* por *La templanza*.
* Premio Fundación Carlos Sanz 2020.

## Referencias
Jorge Mas Santos

**Jorge Mas Santos** (Miami, Florida, Estaus Unius, 1963) ye un empresario multimillonario estausunidense y lo president y mayor accionista de MasTec, una empresa de construcción y incheniería con siede en Miami, fundada per lo suyo pai Jorge Mas Canosa.

Tamién ye president y copropietario de l'Inter de Miami, equipo de fútbol d'a MLS y d'o Real Zaragoza dende o 25 de chulio de 2014 dica l'actualidat.

## Referencias
Jaime Pradilla

**Jaime Pradilla Gayán**, naixiu lo 3 de chinero de 2001 de Zaragoza (Comarca Central, Aragón) ye un chugador profesional aragonés de basketbol. Tien una altaria de 2,05 metros y ocupa la posición d'ala-pívot. En l'actualidat chuga en o *[[Valencia Basket Club]]* d'a liga ACB d'Espanya.

Ye internacional con a selección espanyola absoluta y tamién ha estau habitual en as categorías inferiors.

## Trachectoria esportiva

## Referencias

## Vinclos externos
*  Ficha d'o chugador en ACB.com.
Corz de Tamarit de Litera (1375)

As **Corz de Tamarit de Litera** de 1375 estioron unas Corz d'o Reino d'Aragón celebradas en a villa de Tamarit de Litera y convocadas por o rei Pero IV d'Aragón o 22 de chinero d'ixe anyo dende a ciudat de Leida.

S'ubrioron as primeras sesions o día 19 de febrero en a ilesia de Santa María la Mayor. As zagueras sesions se celebraban o 13 de marzo d'o mesmo anyo.

O motivo d'a convocatoria d'istas corz estió a necesidad d'organizar a esfensa contra os suyos enemigos que menazaban o reino y a Corona en a Guerra d'os Dos Peros, reclamando l'aduya d'os brazos.

## Pertenencia de Fraga a Aragón
En istas Corz o brazo d'as universidaz presenta agrevios en relación a la a pertenencia de Fraga a o reino d'Aragón. Se afirma que:

Manimenos en os zaguers tiempos se yeran aplicando usaches de Catalunya en a dita villa de Fraga, en contra d'o fuero d'Aragón:

O rei confirma l'adscripción de Fraga a o reino d'Aragón y l'uso d'os suyos fueros:

## Autoridaz
Apareixen nombraus en as actas d'istas corz l'arcebispe de Zaragoza Lope Ferrández de Luna y o Chusticia d'Aragón Domingo Ximénez Cerdán.

## Vinclos externos
*  Actas d'as Corz de Tamarit de Litera de 1375
*  Antonio de Capmany de Montpalau y Surís: *[https://archive.org/details/coleccindecrtes00spagoog Colección de córtes de los antiguos reinos de España]*. Academia de la Historia, 1853.
Corz de Maella (1423)

As **Corz de Maella** de 1423 estioron unas Corz d'o Reino d'Aragón convocadas por o rei Alifonso V d'Aragón y celebradas en a localidat de Maella. O puesto de celebración estió a ilesia de Sant Istevan.

## Autoridaz
Se nombran en o resumen d'as actas, hue perdidas, feito por Cheronimo de Blancas a o Chusticia d'Aragón Berenguer de Bardaixí y a l'arcebispe de Zaragoza Alonso de Argüello.

## Vinclos externos
*  Actas d'as Corz de Maella de 1423
*  Antonio de Capmany de Montpalau y Surís: *[https://archive.org/details/coleccindecrtes00spagoog Colección de córtes de los antiguos reinos de España]*. Academia de la Historia, 1853.
Corz de Uesca (1247)

As **Corz de Uesca** de 1247 estioron unas Corz d'o Reino d'Aragón celebradas en a ciudat de Uesca y convocadas por o rei Chaime I d'Aragón.

En istas corz s'ordena a o churista y bispe de Uesca Vidal de Canellas a compilación d'os Fueros d'Aragón en una sola obra, conoixida posteriorment como Vidal Mayor.

## Autoridaz
Entre atros se trobaban presents o bispe de Zaragoza Rodrigo d'Ahonés y o bispe de Uesca Vidal de Canellas.

## Vinclos externos
*  Actas d'as Corz de Uesca de 1247
*  Antonio de Capmany de Montpalau y Surís: *[https://archive.org/details/coleccindecrtes00spagoog Colección de córtes de los antiguos reinos de España]*. Academia de la Historia, 1853.
Citrus

Os **citricos** () son as especies de grans arbustos u árbols chicoz perennes (entre 5 y 15 m) d'a familia d'as *[[Rutaceae]]*. Os suyos fruitos son fruitas y poseyen un alto conteniu en vitamina C y acido citrico, lo cual lis en proporciona un gusto agro muit caracteristico. Son oriundos d'o Asia tropical y subtropical (prencipalment d'a provincia de Yunnan en China) y d'o Himalaya. En l'actualidat iste chenero contiene tres especies y numerosos hibridos cautivaus, incluyidas las fruitas mas amplament comercializadas, como lo limón, la narancha, la *[[Citrus × aurantifolia]]*, lo *[[Citrus × paradisi]]* y o *[[Citrus × tangerina]]*, con diversas variedaz que dependen d'a rechión en a cual se cautive cadaguna d'ellas.

Lo suyo fruito ye un hesperidio, caracteristico d'o chenero.

## Especies
* *[[Citrus assamensis]]*.
* *[[Citrus crenatifolia]]*.
* *[[Citrus japonica]]*.
* *[[Citrus mangshanensis]]*.
* *[[Citrus maxima]]*.
* *[[Citrus medica]]*.
* *[[Citrus platymamma]]*.
* *[[Citrus reticulata]]*.
* *[[Citrus trifoliata]]*.

## Referencias

## Vinclos externos
* 
*
Montelaimar

**Montelaimar** (en francés *Montélimar*) ye una localidat y comuna francesa que se troba en a rechión d'Auvernia-Roine-Alpes.
Aurenja

**Aurenja** (en francés *Orange*) ye una localidat y comuna francesa que se troba en a rechión de Provenza-Alpes-Costa Azul.
Bèucaire

**Bèucaire** (en francés *Beaucaire*) ye una localidat y comuna francesa que se troba en a rechión d'Occitania.
Agde

**Agde** ye una localidat y comuna francesa que se troba en a rechión d'Occitania.

## Puestos d'intrés
*Seu de Sant Estevan (*Cathédrale Saint-Étienne*).
*Cap d'Agde.
*Estanyos de Bagnas.
Castiello-palacio de la Baronía

O **castiello-palacio de la Baronía** ye un castiello que se troba situau en a localidat d'Estercuel (Andorra-Sierra d'Arcos, Aragón). Se documenta ya en o sieglo XIII.

## Descripción
Ye un edificio d'estructura rectangular de 33x25 metros, articulando-se as suyas dependencias en dos cantos formando una L. I hai un patio situau en a parti sud-ueste d'o rectanglo y que ye ocupau por una construcción segundaria de dos plantas.

As fronteras mas intresants son a este (que da a la población), con estructura de caserón y dentrada por un arco rebaixau y restas de molduras en os vanos, y a ueste por o suyo carácter defensivo, conservando sayeteras y contrafuertes de piedra.

En l'actualidat o castiello perteneixe a 5 propietarios diferents que han reformau os suyos sectors de manera individual, fendo que a estructura interior orichinal d'o palacio s'haiga perdiu. Se conservan encara o zaguán, a escala y as caballerizas, a las que s'accede a traviés d'un arco decorau. Ye intresant tamién a bodega, con os suyos arcos de ladriello y o suyo pisador.

## Vinclos externos
*  En a web d'o SIPCA
*  En www.monumentalnet.org
*  En Castillos de España
Castiello de Santa Croch

O **castiello de Santa Croch** ye un castiello que se troba en o despoblau de Santa Croch (municipio d'Albarracín, Sierra d'Albarracín, Aragón).

## Historia
Ye l'unico castiello d'iniciativa sinyorial existent en o sud-ueste d'Aragón por a circumstancia especial d'a sinyoría d'Albarracín como estau independient cristiano dimpués d'a cayida d'o reino de taifa d'Albarracín.

Construyiu por os Heredia d'Albarracín pa controlar l'acueducto romano d'Albarracín, en un contexto de barallas entre propietarios locals en a sierra d'Albarracín en o sieglo XIV, que explica a fortificación de muitos lugars y pardinas. En primerías d'a segunda metat d'o sieglo XV (1469) sufrió l'asedio d'a Deputación d'o Reino, y en primerías d'o sieglo XVI (1518) perteneixeba a Pedro Torrero.

## Descripción
Se tracta d'un castiello roquero medieval casi destruyiu. Se devanta sobre un tozal, dominando una gran extensión de terreno d'a val d'o río Guadalaviar.
A planta d'a construcción ye irregular seguindo a cota d'o terreno y destaca a forma de quilla de barco. Sobresale tamién un muro almenau uniu a un torretón rectangular con vuelta de meyo canyón a l'interior y una puerta adintelada protechida por torretón celindrico, "precediendo-la una barrera tendida entre as rocas".

Dica a decada de 1960 se manteneba intacto, pero dende que se sacó a fusta d'os suyos suelos prencipió a suya destrucción.

## Referencias
Las Rozas de Madrid

**Las Rozas de Madrid** ye una ciudat madrilenya, que fa parte de l'Aria metropolitana de Madrit.

A suya población ye de 94.862 habitants (2021), en una superficie de 59,14 km² y una densidat de 1607,56 hab/km².

## Referencias

## Vinclos externos
Pozuelo de Alarcón

:*Iste articlo ye sobre un municipio d'a comunidat autonoma de Madrit; ta atros usos, se veiga *'Pozuelo (desambigación)**''.


**Pozuelo de Alarcón''' ye un municipio madrilenya con categoría de ciudat, que fa parte de l'aria metropolitana de Madrit.

A suya población ye de 87.134 habitants (2021) en una superficie de 43,2 km², una densidat de 1981,6 hab/km².

## Vinclos externos
Valdemoro

**Valdemoro** ye un municipio d'a Comunidat de Madrit con una superficie de 64,2 km² y una población de 77.587 habitants (2021).
Castiello de la Viluenya

O **castiello de la Viluenya** ye un castiello situau en o municipio aragonés de La Viluenya en a provincia de Zaragoza.

## Descripción
Situau en a Extremadura aragonesa, fue construyiu ascape en tapiau, por as necesidatz urchents requiestas debiu a o conflicto que i heba entre o Reino d'Aragón y o Reino de Castiella mientres a guerra d'os Dos Peros. Apenas quedan restas visibles d'a muralla en trampos discontinos en un extremo d'a población, chunto a la ilesia.

## Referencias

## Vinclos externos
*  Ficha en a web d'o SIPCA
Castiello de Bichuesca

O **castiello de Bichuesca** ye un castiello construyiu en o sieglo XIV y ubicau en o municipio de Bichuesca, en a provincia de Zaragoza (Aragón), adintro d'a comarca d'a Comunidat de Calatayú, a 50 km de Calatayú, 56 de Soria y 139 de Zaragoza.

## Historia
En 1357 Pero IV d'Aragón mandó fortificar o castiello y a ilesia d'o municipio de Bichuesca, ya que se trobaban estratechicament situaus en a confluyencia entre o Reino d'Aragón y a castellana provincia de Soria.
Adintro d'a conoixida como Guerra d'os Dos Peros, dada a suya proximidat con o Reino de Castiella, iste estió un d'os primers castiellos conquerius por o rei Pero I de Castiella, en 1358, qui deixó o castiello en mans d'o capitán Gómez de Carrillo, sinyor d'o *Torretón de las Henestrosas*, qui fue asasinau por o mesmo rei Don Pero, por supuesta traición.

Dimpués d'estar recuperau por o Reino d'Aragón, o castiello se tornó a perder baixo o mando de Pero IV en 1362. Iste, lo mandó espaldar, pero no se cumplió a orden totalment ya que nomás se chitó ta abaixo una parti.
Estió activo mientres o sieglo XIV. Iste castiello siempre perteneixió a o municipio, fueras d'o periodo d'a suya conquista por Don Pero IV.

## Descripción
O castiello, un d'os mayors atractivos de Bichuesca, conserva una torre defensiva, encara en piet. A mayor parti d'os muros s'han espaldau con o paso d'o tiempo, mas que mas debiu a la erosión y l'arribada dreita d'os rayos solars.

## Conservación
Encara que quiere fer un poder pa recuperar-lo, o castillo de Bichuesca ye en deterioro progresivo. Incluyiu en la Lista roya de patrimonio en periglo de l'asociación Hispania Nostra.

## Referencias

## Galería d'imáchens

Castillo Bijuesca (Zaragoza).jpg
Vista de Bijuesca, España2.JPG
Castillo de Bijuesca, España2.JPG
Castillo de Bijuesca, España1.JPG
Bailén

**Bailén** ye un municipio espanyol d'a comunidat autonoma d'Andalucía (Provincia de Chaén). A suya población ye de 17 498 habitants (2021)  en una superficie de 117,6&nbsp;km² y una densidat de población de 152,41 habitants/km².

## Referencias
Cazorla

**Cazorla** ye un municipio espanyol d'a comunidat autonoma d'Andalucía, en a provincia de Chaén y comarca d'a Sierra de Cazorla.

A suya población ye de 7248 habitants (2021) en una superficie de 305,40&nbsp;km², con una densidat de población de 24,93 habitants/km².

## Referencias

## Vinclos externos

*  Pachina web oficial municipal de Cazorla.
Ilesia de Nuestra Sinyora de l'Asumpción de Munebrega

A **ilesia de Nuestra Sinyora de l'Asumpción** ye una ilesia d'estilo mudéchar construyida en o sieglo XIV que se troba en Munebrega (Comunidat de Calatayú, Aragón).

## Descripción

Se tracta d'una iglesia d'una sola nau de cuatre trampos deseparaus entre éls por arcos de meyo punto con vueltas de meyo canyón con lunetos y un abside poligonal en cadagún d'os suyos extremos. Ista planta ye l'unico que queda d'a primitiva ilesia, construita en estilo mudéchar en o sieglo XIV, ya que dimpués se modificó, devantando de nuevo a ilesia con as suyas dos torres a os dos cantos d'a frontera.

En os laterals s'ubren bellas capiellas entre os contrafuertes, una por cada trampo, deseparadas por arcos de meyo punto, entre os que i hai pilastras corintias. As capiellas se cubren con vueltas de meyo canyón, fueras d'as dos mas amanadas a la cabecera, cubiertas con vueltas d'ariesta debiu a la suya mayor grandaria.

A frontera d'a ilesia data d'a epoca barroca, cuan se transforman as capiellas laterals y se i adhiben as dos torres chemelas de planta cuadrada, con cuatre cuerpos degradaus suaument y decoraus con pilastras d'ordens toscano, corintio y compuesto. Os chapistels d'istas rematan en forma de piramide. A portalada de dentrada s'ubre a traviés d'un arco rebaixau, coronau por un frontón curvo y capilleta.

O ladriello ye l'unico material de construcción, difueras d'o basamento de piedra que sustenta a las torres. A resta d'o templo carece de decoración exterior, estando formau nomás por cerenyos muros ciegos de ladriello.

## Vinclos externos
*  En a pachina web d'o SIPCA
*  Información en a web oficial de Munebrega
*  Munébrega y el templo de las sorpresas. Heraldo de Aragón, 14 de marzo de 2020.
Canigó

Lo **Canigó** (en occitán *Pic de Canigó* u *Canigó*, en catalán *Pica del Canigó*, en francés *Pic du Canigou*) ye una montanya d'o Pirineu que se troba en Francia y tien 2.785 metros d'altaria. Una cruz de forcha corona la tuca, erichida mientres a Segunda Guerra Mundial per os scouts d'o grupo d'a nuestra Dama la Reyal de Perpinyán (1923). En as ascensions feitas per grupos catalanistas ye muit tipico penchar una bandera.
En o suyo semontano se troban dos badías: a badía de Sant Martí del Canigó y la de Sant Miquel de Cuixà.

## Primera puyada
Tradicionalment se creye que la primera puyada a la tuca estió realizada en 1285 per o rei Pero III d'Aragón.

## Lienda
Se diz que en aconseguir a tuca lo rei Pero III d'Aragón aventó una piedra a un ibón amanau d'an salió un dragón.

## Referencias
Castiello de Caulor

O **castiello de Caulor** ye un castiello medieval d'o que nomás i quedan as restas, situadas en o termín municipal de Placiencia de Xalón en a provincia de Zaragoza.

## Historia
En os arredols de Placiencia, a bella cosa mas d'un kilometro en dirección sud, se trobaba o despoblau de Coglor. O lugar fue conquistau por Alifonso I lo Batallador y confiada a suya protección a los templers. Dimpués d'a disolución d'a Orden, a encomienda paso a os hespitalers. Tanto o castiello como o lugar de Coglor quedoron albandonaus dimpués d'o decreto d'expulsión d'os moriscos.

## Descripción
De tot o conchunto nomás se conserva un muro que podeba haber perteneixiu a un torretón construyiu en tapiau, sobre un zoclo de piedra picada.

## Referencias
Corz de Monzón (1236)

As **Corz de Monzón** de 1236 estioron unas Corz d'o Reino d'Aragón celebradas en a ciudat de Monzón y convocadas por o rei Chaime I d'Aragón.

## Vinclos externos
*  Actas d'as Corz de Monzón de 1236
*  Antonio de Capmany de Montpalau y Surís: *[https://archive.org/details/coleccindecrtes00spagoog Colección de córtes de los antiguos reinos de España]*. Academia de la Historia, 1853.
Chuan González de Munebrega

**Chuan González de Munebrega** (Munebrega, antis de 1536 — ib., 1567) estió un canonche y inquisidor aragonés que ocupó o cargo de bispe de Tarazona dende l'anyo 1547 dica a suya muerte.

## Biografía
Chuan González naixió d'a localidat de Munebrega (Comunidat de Calatayú).

Prencipió en o sino d'a Ilesia catolica como canonche d'a iglesia d'o Santo Sepulcre de Calatayú y, dimpués, como canonche d'a seu de Santa María de Lugo.

Alcanzó a dignidat de provisor en o bispau de Mondoñedo y, posteriorment, obtenió plaza d'inquisidor, desempenyando iste cargo en Cerdenya, Valladolit, Sevilla —dende a on aproveitó ta combatir a protestants de toda Andalucía—, Cuenca y Valencia —ciudat en a que se sabe que residiba arredol de l'anyo 1541, estando canceller de competencias d'a ciudat y d'o reino homonimos—.

Tamién fue nombrau visitador en Catalunya y en os condaus de Rosellón y de Cerdanya.

En 1547 fue nombrau bispe de Tarazona. Asumió o cargo sin renunciar por ixo a la suya faina d'inquisidor, que continó desempenyando dica l'anyo 1561, estando-se por un periodo de tres anyos en Sevilla ta continar perseguindo as desviacions hereticas en territorio andaluz.

O suyo mandato estió caracterizau por os pleitos con Calatayú, y en l'artistico por o inicio d'importants obras de remodelación, constructivas y ornamentals, en l'antiga fortaleza medieval d'a Zuda turiasonense, destacando tamién a remodelación d'o palacio episcopal.

## Referencias

## Bibliografía
*  
*  
*  
*  
*  
*  
*  

## Vinclos externos
*  Ficha en www.catholic-hierarchy.org
Santa Elena (Chaén)

:*Iste articlo ye sobre un municipio andaluz d'a provincia de Chaén; ta atros usos, se veiga *'Santa Elena (desambigación)**''.


**Santa Elena''' ye un municipio espanyol d'a comunidat autonoma d'Andalucía (provincia de Chaén), en a comarca de Sierra Morena.

A suya población ye de 866 habitants (2024) en una superficie de 144&nbsp;km².

## Demografía

## Vinclos externos

*  Pachina web oficial municipal de Santa Elena.
Bedmar y Garcíez

**Bedmar y Garcíez** ye un municipio espanyol d'a comunidat autonoma d'Andalucía (Provincia de Chaén). A suya población ye de 2656 habitants (2021)  en una superficie de 119 km2. Dica 1975, tanto Bedmar como Garcíez yeran municipios independients.

## Referencias
Chulián Lobera y Valtierra

**Chulián Lobera y Voltierra** (Munebrega,  ? - 1435) estió un relichioso aragonés nombrau cardenal por l'antipapa d'Avinyón Benedet XIII.

## Biografía
Lobera y Voltierra estudió en a Universidat de Leida. Estió canonche en Tarazona y Calatayú y rector d'a universidat de Leida. O bispe Ferrando Pérez Calvillo lo nombró vicario cheneral de Vic, cuan fue nombrau bispe de Tarazona. En 1404 Lobera fue nombrau administrador de Tarazona. L'antipapa Benedet XIII le encargó buscar solucions ta cuadrar o presupuesto d'a tresorería d'a diocesi. En 1411 fue nombrau canonche en Mallorca y exerció as funcions de camarlench de l'antipapa.

O 22 de mayo de 1423 o papa Luna lo nombra cardenal. Fació parti d'o conclau de 1423, a on votó en favor d'o pseudo-cardenal Domingo de Bonnefoi, que no fue trigau. Lobera fue feito preso por o ganador, Climent VIII, y, dimpués d'estar liberau, se somete a las órdens d'o papa Martín V.
Ilesia de Sant Martín de Tours de Belchit

A **ilesia de Sant Martín de Tours de Belchit** ye una ilesia adedicada a Sant Martín de Tours y situada en o lugar viello de Belchit (Campo de Belchit, Aragón). Fue construita en as primeras decadas d'o sieglo XV, encara que dimpués, entre 1550 y 1560, fue reformada. Entre as reformas destacoron a elevación d'a nau, a construcción d'una galería superior, o cegamiento de bels vanos y l'apertura d'atros nuevos, asinas como a decoración exterior de l'abside. Amás en o sieglo XVIII s'enampló a nau con un trampo mas a os piez, se modificoron bellas capiellas laterals y se construyió a portalada molimental.

## Caracteristicas
En l'actualidat se troba en estau de ruina debiu a os efectos d'a Guerra Civil Espanyola mientres a batalla de Belchit y a o estau total d'albandono a o que s'ha visto sosmesa mientres as decadas posteriors. Tanto a ilesia como a torre tienen un basamento de piedra picada, encara que a resta d'a construcción ye feita en ladriello. Orichinalment se tractaba d'una ilesia gotico-mudéchar con abside poligonal y nau unica cubierta con vueltas de crucería, sosmesa a las devantditas ampliacions y reformas. A torre, adosada a o canto meridional d'a ilesia, tien planta cuadrada y estructura d'alminar almuade con machón central.

Exteriorment apareixe dividida en tres pisos. O primero atamas presenta decoración mientres que en o segundo s'observan cuantos motivos de tradición mudéchar como zig-zags, esquiniellas, rombos... D'atra man, o tercer piso, que cumpliba a función de cuerpo de campanas, estió lo mas danyau por os bombardeyos, encara que se mantiene o chapistel piramidal como remate.

Ha estau declarada Bien d'Intrés Cultural

## Referencias
Guarromán

**Guarromán** ye un municipio espanyol d'a comunidat autonoma d'Andalucía (Provincia de Chaén). A suya población ye de 2714 habitants (2021)  en una superficie de 96,21&nbsp;km².

Guarromán estió fundau como parti d'o prochecto de colonización de Sierra Morena per o rei Carlos III d'Espanya en 1767. Estió Pablo de Olavide qui lo repobló con o nombre de **Muzquia** (en a honor a Miguel Múzquiz, que ocupaba la secretaría d'Estau y l'estudiet universal de ficienda) en o puesto que ocupaba la *Venta de Guadarromán*. Os primers pobladores estioron mayoritariament colonos alemans y belgas, si bien tamién habió familias d'orichen francés, italiano, austrohongaro y suizo, amás de cualques familias catalanas, valencianas y gallegas. En os primers documentos d'a fundación se la denomina como **Real Población d'o Sitio de Guarromán**. Lo suyo nombre ye la castellanización de l'arabe *Uadi-r-Romman* ("río u arrigachuelo d'as minglaneras"), un río que actualment se diz Tamujoso.

## Referencias
Alcalá la Real

:*Iste articlo ye sobre un municipio andaluz d'a provincia de Chaén; ta atros usos, se veiga *'Alcalá (desambigación)**''.


**Alcalá la Real''' ye un municipio espanyol d'a comunidat autonoma d'Andalucía, en a provincia de Chaén.

A suya población ye de 21 623 habitants (2021) en una superficie de 261,36&nbsp;km².

D'o suyo termin municipal fa parte lo lugar de La Pedriza.

## Referencias

## Vinclos externos
Sabiote

**Sabiote** ye un municipio espanyol d'a comunidat autonoma d'Andalucía, en a provincia de Chaén y comarca de La Loma.

A suya población ye de 3.867 habitants (2021) en una superficie de 112,19&nbsp;km².

## Referencias

## Vinclos externos
Santiago-Pontones

**Santiago-Pontones** ye un municipio espanyol d'a comunidat autonoma d'Andalucía (Provincia de Chaén). A suya población ye de 2832 habitants (2021) en una superficie de 684&nbsp;km².
Formau en 1975 per a chunta d'os antigos municipios de Pontones y Santiago de la Espada.

## Referencias
Bélmez de la Moraleda

**Bélmez de la Moraleda** ye un municipio espanyol d'a comunidat autonoma d'Andalucía (Provincia de Chaén). A suya población ye de 1542 habitants (2021) en una superficie de 49&nbsp;km².

O municipio ye conoixiu per o famoso fenomeno d'as caras de Bélmez.

## Referencias
Valdepeñas de Jaén

:*Iste articlo ye sobre un municipio andaluz d'a provincia de Chaén; ta atros usus, se veiga *'Valdepeñas (desambigación)**''.


**Valdepeñas de Jaén''' ye un municipio espanyol d'a comunidat autonoma d'Andalucía (Provincia de Chaén). A suya población ye de 1539 habitants (2021) en una superficie de 183,80&nbsp;km².

## Referencias
Empresa

Una **empresa** (de l'italiano *impresa*) u **interpresa** (de l'occitán *enterpresa*) ye una organización con personalidat churidica (definida en a escritura), que mira de chenerar riqueza y ocupación, a traviés d'a elaboración u comercialización d'un producto u servicio que satisfaga as necesidaz y demandas d'a sociedat. Ye a unidat de producción basica.

## Referencias
Betis

**Betis** puede estar:
* O nombre romano d'o río Guadalquivir.
* O Real Betis Balompié, equipo de fútbol d'a ciudat de Sevilla en Espanya.
* O Betis Club de Fútbol, equipo de fútbol d'a ciudat de Valladolid.
* A Cordelera Betica.
Louise Fazenda

**Louise Fazenda**, naixida de Lafayette (Indiana, Estaus Unius) o 17 de chunio de 1855 y muerta en Beverly Hills (California, Estaus Unius) o 17 d'abril de 1962, estió una actriz estausunidense con una destacada carrera cinematografica en o cine estausunidense dende primerías d'os anyos 1910 mientres o cine mudo dica zaguerías d'os anyos 1930 ya con o cine sonoro.

## Referencias

## Enlaces externos

*  Louise Fazenda en Internet Movie Database.
*  Louise Fazenda en Find a Grave.
Corz de Zaragoza (1288)

As **Corz de Zaragoza** de 1288 estioron unas Corz d'o Reino d'Aragón celebradas en a ciudat de Zaragoza y convocadas por o rei Alifonso III d'Aragón.

## Vinclos externos
*  Actas d'as Corz de Zaragoza de 1288.
*  Antonio de Capmany de Montpalau y Surís: *[https://archive.org/details/coleccindecrtes00spagoog Colección de córtes de los antiguos reinos de España]*. Real Academia de la Historia, 1853.
Sant Atanasio de Zaragoza

**Sant Atanasio**, naixiu de puesto y calendata desconoixida y muerto tamién en puesto y calendata desconoixida, ye seguntes a tradicción que estió o primer bispe de Zaragoza, dende l'anyo 39 dica l'anyo 59 en que estió martirizado amán d'a ciudat per tropas de Nerón que heban veniu en a suya busqueda. Lo suyo cuerpo se suposa enfosau en Santiago de Compostela chunto a lo suyo mayestro Sant Chaime o Mayor y se creye que yera d'orichen gallego.

Yera disciplo de Sant Chaime qui seguntes diz la tradición trayió dende palestina lo cuerpo d'o suyo mayestro dica Galicia en companyía de Teodoro, toz dos figuran representaus en a frontera este d'a Seu de Sant Chaime de Santiago de Compostela, en a clamada Puerta Santa.

## Vinclos externos
*  ''Atanasio, primer obispo de Zaragoza''.
Claire McDowell

**Claire McDowell**, naixida como **Claire MacDowell** de Nueva York (Nueva York, Estaus Unius) o 2 de noviembre de 1877 y muerta en Hollywood (California, Estaus Unius) o 23 d'octubre de 1966, estió una actriz estausunidense con una destacada carrera cinematografica en o cine estausunidense dende primerías d'os anyos 1900 mientres o cine mudo dica meyaus d'os anyos 1940 ya con o cine sonoro.

A suya carrera cinematografica estió muit extensa, en actuar en un total de mas de 350 cintas.

## Referencias

## Enlaces externos

*  Claire McDowell en Internet Movie Database.
Yorkshire d'o Sud

**Yorkshire d'o Sud** (en anglés *South Yorkshire*) ye un condau ceremonial d'Anglaterra, en a rechión de Yorkshire y Humber. A suya capital se troba en a ciudat de Sheffield.

A suya población yera d'1.299.400 habitants en 2007 en una superficie de 1.552 km², con una densidat de población de 838 hab/km².

## Cheografía
### Mugas
O condau de Yorkshire d'o Sud muga con os condaus de Yorkshire de l'Ueste, Yorkshire d'o Norte, Yorkshire de l'Este, Lincolnshire, Nottinghamshire y Derbyshire.

## Vinclos externos
Kangchenjunga

**Kangchenjunga** ye, con 8.586 metros d'altaria, ye la tercera montanya mas alta d'a Tierra. Se troba en a cordelera de l'Himalaya, en a buega entre India y Nepal.

Dica 1852, se suposaba que Kangchenjunga yera la montanya mas alta d'o mundo, pero los calculos y las medicions d'o Gran Estudio Trigonometrico d'a India en 1849 amostroron que l'Everest, conoixiu como *Tuca XV* en ixe inte, en realidat ye mas alto.

## Primera puyada
A primera puyada rechistrada a la suya tuca estió feita lo 25 de mayo de 1955 per Joe Brown y George Band.

## Referencias
Rodrigo de Rocabertí

**Rodrigo de Rocabertí**, naixiu de calendata y puesto desconoxiu y muerto tamién en puesto desconoixiu en l'anyo 1201 estió un relichioso aragonés que plegó a estar bispe de Zaragoza entre 1200 y 1201 cuan morió.

## Vinclos externos
*  Ficha en www.catholic-hierarchy.org
*  En www.heraldry-wiki.com
Lucien Pothier

**Lucien Pothier** naixiu de Cuy o 15 de chinero de 1883 y muerto en Troyes o 29 d'abril de 1957 fue un ciclista profesional francés mientres o periodo 1903-1912. Pothier remató o primer Tour de Francia de 1903 en segunda posición.

Tamién corrió en o Tour de Francia de 1904, rematando nuevament segundo dezaga de Maurice Garin. O Tour de 1904 estió plagau de muitas polemicas y os cuatro primers clasificaus en a cheneral estioron posteriorment entre os muitos ciclistas descualificaus. Pothier estió sancionau per o sindicato ciclista francés (*Unión vélocipédique de Francia* (UVF)) de per vida pero aconsiguió reducir a sanción a tres anyos, incluyida la edición de 1904, per o que en l'anyo 1907 podió prencipiar a correr de nuevo en o Tour de Francia. Tornó a partecipar en mas edicions pero no aconsiguió atros resultaus destacaus.

## Clasificacions en o Tour de Francia
*1903, 2º en a clasificacion cheneral y ganador d'una etapa.
*1904, descalificau, diantes d'a suya descualificación estió 2º en a clasificacion cheneral y ganador d'una etapa.
*1907, abandona (4a etapa).
*1909, abandona (4a etapa).
*1910, 28º en a claseficacion cheneral.
*1911, 20º en a claseficacion cheneral.
*1921, 32º en a claseficacion cheneral.

## Vinclos externos

* Biografía esportiva.
K2

**K2** (en China oficialment: **Qogir** 乔戈里峰) ye, con 8.610 metros d'altaria, a segunda montanya mas alta d'a Tierra, dimpués de l'Everest (con 8.849 metros d'altaria), fendo asinas parte d'as montanyas clamadas *[[ueitomil]]s*. Se troba en a cordelera de l'Himalaya, en a buega entre Pakistán y China.

O nombre **Chogori**, derivau de dos parolas balti, *chhogo* ཆོ་གྷའོ་ ("gran") y *ri* རི ("montanya") ha estau sucheriu como un nombre local, manimenos a evidencia d'o suyo emplego cheneralizau ye radiu. Puede haber estau un nombre compuesto inventau per exploradors occidentals.

## Primera puyada
A primera puyada rechistrada a la suya tuca estió feita en 1954 per os italianos Lino Lacedelli y Achille Compagnoni.

## Referencias
Lino Lacedelli

**Lino Lacedelli**, naixiu de Cortina d'Ampezzo (Provincia de Belluno, Veneto, Reino d'Italia) o 4 d'aviento de 1925 y muerto en o mesmo lugar o 20 de noviembre de 2009, estió un alpinista italiano, que culminó a suya carrera como alpinista en fer parte d'a expedición italiana enta lo K2 dirichida por Ardito Desio y estar, chunto con l'alpinista Achille Compagnoni, los primers alpinistas en puyar en ixa montanya d'a cordelera de l'Himalaya, o 31 de chulio de 1952.

L'ascensión enta lo K2 estió embolicada en a polemica, en publicar-se informacions que acusaban a l'alpinista Walter Bonatti cuasi d'haber feito sabotache a Lacedelli y Compagnoni ta estar Bonatti qui plegase en a cumbre en cuentas d'éls, en no dar-lis as ampollas d'oxicheno que amenistaban. Lacedelli, encara que 52 anyadas dimpués, en 2004, reconoixió en o suyo libro *K2: il prezzo della conquista*que ixo no yera pas verdat, y que Bonatti teneba razón cuando deciba que él heba aportau las ampollas dica lo puesto alcordau, pero que Lacedelli y Compagnoni heban montau o campamento en una cota superior, por la cual cosa no lis heba podiu dar, y que, amás, Lacedelli y Compagnoni heban plegau en a cima d'a montanya en fendo servir oxhicheno.

## Bibliografía
*  Lino Lacedelli y Giovanni Cenacchi: *K2: il prezzo della conquista*, Milán, Editorial Mondadori, 2004, ISBN 88-04-53556-3.

## Referencias

## Enlaces externos
Lhotse

**Lhotse** (en nepalí ल्होत्से, en tibetán ལྷོ་རྩེ, en chinés 洛子峰) ye una montanya de 8.516 metros d'altaria que se troba en a cordelera de l'Himalaya, en a buega entre China y Nepal.
Ye la cuatrena montanya mas altera d'o mundo, dimpués de l'Everest, K2 y Kangchenjunga.

## Primera puyada
A primera puyada rechistrada a la suya tuca estió feita en 1956.

## Referencias
Vesuvio

O **Vesuvio** ye un volcán de 1281 metros d'altaria que se troba en a rechión de Campania, en o sud d'Italia.

A erupción de l'anyo 79 dC destruyió las ciudaz romanas de Pompeya, Herculano, Oplontis, Stabiae y cuantos atros asentamientos.

O Vesuvio ha dentrau en erupción muitas vegadas dende alavez y ye l'unico volcán en o continent europeu que ha dentrau en erupción en os zaguers cient anyos. Hue lo día, ye considerau como un d'os volcans mas periglosos d'o mundo a resultas d'a población de 3.000.000 de personas que viven pro cerca como pa veyer-se afectaus per una erupción, con 600.000 en a redolada de periglo, lo que a converte en a rechión volcanica mas densament poblada d'o mundo. Tien tendencia a erupcions violentament explosivas.

## Referencias
Mont Etna

O **Mont Etna** (en siciliano *Muncibbeḍḍu*) ye un volcán de 3.357 metros d'altaria que se troba en a isla de Sicilia, en o sud d'Italia.

O Mont Etna ye un d'os volcans mas activos d'o mundo y se troba en un estau d'actividat cuasi constant. Os fertils suelos volcanicos sustentan una agricultura extensiva, con vinyals y hortals repartius per as costeras mas baixas d'a montanya y l'ampla plana de Catania a lo sud.

## Referencias
Apenins

Os **Apenins** son una important cordelera de montanyas situata en Italia. O suyo punto mas alto ye lo Corno Grande, con 2.912 metros d'altaria.

## Referencias

## Vinclos externos
Cervino

O **Cervino** (en italiano: *Cervino*; en francés: *Cervin*, en rumanche: *Matterhorn*) ye una montanya de 4.478 metros d'altaria que se troba en a cordelera d'os Alpes, en a buega entre Suiza y Italia.

## Primera puyada
A primera puyada rechistrada a la suya tuca estió feita lo 14 de chulio de 1865.

## Referencias
Angela Lansbury

**Angela Lansbury**, naixida de Londres o 16 d'octubre de 1925 y muerta en Los Angeles l'11 d'octubre de 2022, estió una actriz de cine, de voz y de teatro britanica d'orichen irlandés y nacionalizada estausunidense en 1951. Activa en o cine dende 1940 dica la suya muerte en 2022, recibió cuantos premios mientres a suya carrera cinematografica entre éls: un Premio Oscar Honorifico, seis Globos d'Oro, cinco Premios Tony y un Premio Grammy, amás d'acumular deciueito nominacions a lo Primetime Emmy.

En Aragón ye conoixida prencipalment por a suya interpretación de *[[Jessica Fletcher]]* en a serie *[[Murder, She Wrote]]*.

D'entre a suya filmografía, se puet mencionar as suyas interpretacions en bellas cintas y series, como *[[Gaslight]]* (1944, George Cukor) *[[The Picture of Dorian Gray]]* (1945, Albert Lewin), que li atorgaron dos nominacions a lo Premio Oscar a la Millor Actriz Secundaria, *[[Death on the Nile]]* (1979, John Guillermin) u *[[Murder, She Wrote]]*.

## Se veiga tamién
* Cintas interpretadas por Angela Lansbury.

## Referencias

## Vinclos externos

*  Angela Lansbury en IMDb.
Parentesi

Os **parentesis**, (), (en singular, **parentesi**) son sinyals de puntuación. Se fan servir de dos en dos pa deseparar u intercalar un texto adintro d'atro.

Os parentesis s'utilizan en a notación matematica pa indicar l'agrupación, a ormino inducindo un orden diferent d'operacions. Per eixemplo: en l'orden habitual d'as operacions alchebraicas, 4 × 3 + 2 ye igual a 14, ya que la multiplicación se fa antis que la suma. Manimenos, 4 × (3 + 2) ye igual a 20, perque os parentesis anulan a precedencia normal, lo que fa que la suma se realice primero.
    
## Referencias
Puntos suspensivos

Os **puntos suspensivos** (…) son un sinyal de puntuación que se coloca a la fin de una frase cuan no se quiere dar per rematada, per eixemplo en una enumeración d'a cual nomás se fan mención cualques elementos u en un dialogo cuan l'emisor quiere que l'interlocutor complete mentalment o sentiu d'o mensache.
    
## Referencias
Punto y coma

O **punto y coma** (;) ye un sinyal de puntuación que se representa en una coma que ye superpuesta a un punto que se troba en o cobalto d'a linia de base tipografica. Indica una pausa mayor que la marcada per a coma y menor que la sinyalada per o punto a lo mesmo tiempo que representa atros sinyals ortograficos como os dos puntos.

En a programación informatica, o punto y coma se fa servir a ormino pa deseparar cuantas declaracions (per eixemplo, en Perl, Pascal y SQL). En atros lenguaches, os punto-y-coma se denominan *terminadors* y se requieren dimpués de cada instrucción (como en PL/I, Java y la familia C).
    
## Referencias
Coma (puntuación)

A **coma** ye un sinyal de puntuación que representa una breu pausa en o discurso.

A parola coma promana d'o griego *κόμμα* (kómma), que orichinalment significaba pieza tallada, concretament en gramatica, clausula curta.
    
## Referencias
Punto

O **punto** ye un sinyal de puntuación. Ye un chicot cerclo que se coloca en a parti inferior d'a linea d'escritura, usualment apegau a la letra u cifra d'o costau cucho. Lo punto ye un marcador d'espacio, ye la marca mas chicota deixada sobre una superficie per un traste como un lapicero, pincel, boligrafo u pluma.

I hai tres tipos:
***punto-seguiu**: desepara oracions en o mesmo paragrafo.
***punto-aparte**: desepara dos paragrafos diferents.
***punto-final**: indica lo final d'un texto.

Se fa servir en muitos lenguaches de programación como una parti important d'a sintaxi. Per eixemplo, en C++, Java y Python se fa servir pa accedir a un miembro d'una clase u obchecto.
    
## Notas


## Referencias
Cometas

As **cometas** son sinyals de puntuación que sirven basicament pa incluyir una exprisión, termin u citación.

I hai dos tipos:
*cometas doples (**“**...**”**).
*cometas simples (**‘**...**’**).
    
## Referencias
Barreta dreita

A **barreta dreita** ye un sinyal de puntuación que ye una linea inclinada oblicua /.

A barreta dreita se puet fer servir tamién entre dos numeros pa indicar división. Per eixemplo, 23  ÷  43 tamién se puede escribir como 23 / 43.

Ye emplegada en cualques lenguaches de programación (como per eixemplo Java, PHP, C++ y JavaScript) pa indicar os comentarios. En lenguaches de marcación como HTML y XML s'emplega pa las etiquetas de tancadura.

Una barreta en l'adreza inversa \ se conoixe como barreta invertida.

## Referencias

## Vinclos externos
Barreta invertida

A **barreta invertida**,\, ye un sinyal de puntuación muit emplegau en informatica (an gosa recibir o nombre de caracter d'escape), como indicador pa deseparar a unidat de disco d'os archius, u indicar que lo caracter que sigue ha de tener un tractamiento especial en programación.
    
## Referencias
Dos puntos

Os **dos puntos** son un sinyal de puntuación que consta de dos puntos d'a mesma grandaria aliniaus verticalment. Os dos puntos gosan preceder a una explicación, una lista  u una frase citada.

## Atros emplegos
Tamién se fa servir entre horas y menutos en o tiempo. En matematicas, cartografía, construcción de modelos y atros campos; en iste contexto, denota una proporción u una escala, como en *3:1*. 
Son antimás un sinyal comunament emplegau pa la división (en cuenta de ÷).
    
## Referencias
Reichsgau

Un ***Reichsgau*** (*Reichsgaue* en plural) estió una subdivisión administrativa creyada en cuantos territorios annexionaus per o Tercer Reich entre 1938 y 1945.
Territorios annexionaus per o Tercer Reich

I habió muitos **territorios annexionaus per o [[Tercer Reich]]** tanto immediatament dinantes como entre lo transcurso d'a Segunda Guerra Mundial. Los territorios que formaban parte d'Alemanya antis d'as annexions se conoixeban como "Altreich" (Antigo Reich).

## Referencias
Georges Monca

**Georges Monca**, naixiu de Sèvres (Altos d'o Sena, Francia) o 23 d'octubre de 1867 y muerto en París (Isla de Francia, Francia) o 23 d'aviento de 1939, estió un actor, director y guionista francés, activo en o cine francés dende primerías d'os anyos 1900 en os comienzos d'o cine francés dica zaguerías d'os anyos 1930, treballando mas que mas en o cine mudo.

Director de mas de 300 cintas, baixo la suya dirección debutoron bellas feguras d'o cine francés, como Max Linder, Maurice Chevalier u Mistinguett. D'entre a suya filmografía como director, se puet destacar a suya dirección en cintas como *[[La Maison sans enfant (cinta de 1909)|La Maison sans enfant]]* (1909, con Pierre Magnier, Marguerite Ninove y Georges Flateau), *[[Le Meilleur Ami de Rigadin]]* (1911, con Charles Prince, Paul Capellani, André Simon y Gaston Prika), *[[Les Surprises du divorce (cinta de 1912)|Les Surprises du divorce]]* (1912, con Charles Prince, Léon Bernard, Charles Lorrain, Juliette Clarens y Suzanne Demay), *[[Le Serment d'Anatole]]* (1917, con Gaby Morlay y Jacques Louvigny) u *[[Romain Kalbris (cinta de 1923)|Romain Kalbris]]* (1923, con Fabien Haziza, Catherine Fonteney, Jacqueline Passo, Charlotte Barbier-Krauss, Armand Numès, Fernand Godeau y Georges Gorby).

## Referencias

## Enlaces externos
 Georges Monca en Internet Movie Database.
Ilesia de Sant Miguel Arcánchel de Daroca

A **ilesia de Sant Miguel Arcánchel de Daroca** ye una ilesia d'estilo romanico que se troba en a localidat de Daroca (Campo de Daroca, Aragón).

## Caracteristicas
O templo se construyió entre os sieglos XII y XIII.

En o suyo interior destaca o retablo mural d'o sieglo XIV. Una profunda restauración eliminó a decoración barroca que cubriba teitos y parez, respetando o coro d'o sieglo XVI y a capiella d'os Heredia d'o sieglo XVII.

A ilesia ye declarada Bien d'Intrés Cultural.

## Referencias

## Galería d'imáchens

Imachen:Daroca, Iglesia de San Miguel-PM 65857.jpg
Imachen:WLM14ES - San Miguel en Daroca - alepheli.jpg
Imachen:Daroca - San Miguel 06.jpg


## Enlaces externos
Ilesia de l'Asumpción de Nuestra Sinyora de Quinto

A **ilesia de l'Asumpción de Nuestra Sinyora** de Quinto (Ribera Baixa d'Ebro, Aragón) ye una ilesia construita, sobre o vago de l'antigo castiello d'a localidat, entre os sieglos XIV y XVIII en fases succesivas. O suyo disenyo s'atribuye a Mahoma Rami, arquitecto de Benedet XIII.

Tiene fabrica mudéchar de ladriello, fueras d'o zoclo d'a torre, que ye de piedra y probablement perteneixería a la construcción anterior.

Consta de nau de cuatre trampos, cubierta con vueltas de crucería, con capiellas entre os contrafuertes y cabecera poligonal con chicotas capiellas radials, correspondients a una ampliación d'o XVI, igual que o recreiximiento d'os muros por dencima d'as vueltas en forma de galería d'arquiellos de meyo punto doblaus.

D'atra man, os dos zaguers trampos d'a nau y as suyas capiellas laterals son fruito de reformas feitas en o XVII, asinas como a simpla frontera barroca coronada por un frontón triangular, mientres que a capiella de Santa Ana, ubierta en o costau norte, fue construita en o XVIII, formando un volumen prou diferenciau d'a resta d'o conchunto debiu a o suyo cubrimiento con vuelta.

En o costau sud se devanta a devantdita torre de cuatre cuerpos, prou decorada con motivos tipicos de l'arte mudéchar (esquiniellas, lazos...). O cuarto cuerpo, ya d'o XVI, ye rematau por almenas y un chapistel.

A iluminación de l'interior se realiza a traviés de grans finestrals apuntaus y zarraus orichinalment por tracerías goticas, hue cuasi perdidas, y tamién a traviés d'una tribuna que recorre os dos primers trampos d'a nau y parti de l'abside.

O espacio interior ye amplo y diafano, debiu a la gran altaria y amplaria d'a nau gotica, y sería, en orichen, decorau con esgrafiaus y agramilaus sobre o enlucido.

## Se veiga tamién
* Museu d'as Momias de Quinto
Alcaucín

**Alcaucín** ye un municipio espanyol d'a comunidat autonoma d'Andalucía que se troba en a provincia de Malaga. A suya población ye de 2.230 habitants (2021) en una superficie de 45.13&nbsp;km² con una densidat de población de 49 hab/km².

## Referencias
Basilica de Santa María d'os Sagraus Corporals de Daroca

A **basilica de Santa María d'os Sagraus Corporals de Daroca** ye una basilica y antiga colechiata d'estilo romanico que se troba en a localidat de Daroca en a comarca de Campo de Daroca en Aragón).

## Caracteristicas
O suyo orichen data d'o sieglo XII, d'estilo romanico, si bien fue modificada y ampliada a traviés d'a suya historia dica o sieglo XVI gracias a la importancia que adquirió como depositaria d'a reliquia d'os Sagraus Corporals, que se guarda en a capiella d'o mesmo nombre. En a mesma capiella destaca tamién un retablo «*[[jubé]]*» d'o sieglo XV.

Cal destacar o suyo organo (sieglos XV-XVI), o conchunto barroco de l'altar mayor d'o XVII y o museu parroquial. En l'exterior, l'abside romanico y l'antiga puerta d'o Perdón, que data d'os sieglos XIV-XV.
Dende 1890 tien o títol de basilica.

## Referencias

## Galería d'imáchens

Colegiata de Santa María de los Sagrados Corporales, Daroca, Zaragoza, España, 2014-01-08, DD 31.jpg
Colegiata de Santa María de los Sagrados Corporales, Daroca, Zaragoza, España, 2014-01-08, DD 32.jpg
Colegiata de Santa María de los Sagrados Corporales, Daroca, Zaragoza, España, 2014-01-08, DD 33.jpg
Daroca, Iglesia colegial de Sa. Maria-PM 65820.jpg
Daroca, Iglesia colegial de Sa. Maria-PM 65842.jpg
Daroca, Iglesia colegial de Sa. Maria-PM 65823.jpg


## Enlaces externos